《千秋岁 寿王丹麓五十》
清代·秦宝寅

时移物换，春色今过半。天未老，情难变。壶中风月好，镜里韶光贱。

还读易，韦编已破书千卷。

修褉归来晏。帽压飞花乱。堪一笑，毋多叹。肯将轩冕志，改却烟霞愿。

俄顷事，等闲看得都如幻。

作者简介：秦宝寅（1628-1690），字乐天，号石农，一号箬溪，虹洲先生元孙，真斋先生子。苏州府学生，家富藏书，喜宾客，尤喜慈溪姜宸英与为唱和。中岁弃举，业能医。有《石农诗稿》。